27.03.2019

Pressemelding

**Engcon utvikler tiltsensor for gravesystem
– passer til de vanligste systemene på markedet**

**Engcon, verdensledende produsent av tiltrotatorer, utvikler nå en egen tiltsensor for de vanligste gravesystemene på markedet. Dette vil gi et tydeligere grensesnitt, rimeligere installasjon og enklere support.**

Engcons tiltrotatorer fra størrelse EC209 og oppover har vært kompatible med de største gravesystemene på markedet i noen år. Noen av produsentene tilbyr dessuten automatisk tiltfunksjon. Nå tar Engcon neste skritt i utviklingen og lager sin egen tiltsensor.

– Våre tiltrotatorer fungerer svært godt sammen med markedets gravesystemer. Det eneste ankepunktet vi har hatt, er selve grensesnittet, og derfor kommer vi nå med vår egen tiltsensor, sier Peter Huczkowsky, ansvarlig for utviklingen av Engcons styresystem og øvrige elektronikk.

Peter Huczkowsky utdyper med at grensesnittet blir sylskarpt ved at Engcon leverer all nødvendig teknologi fra tiltrotatoren, via kablene for styresystemet DC2 og inn i førerhuset der gravesystemet kobles til. Dette sparer også tid og bidrar til reduserte installasjonskostnader.

Det vil blir gjennomført tester i løpet av 2019, og Engcon forventer at tiltsensoren vil være helt ferdig og kompatibel med de fleste eksisterende gravesystemene på markedet innen årsskiftet 2019/2020.

– Det blir også en enklere og rimeligere integrering av gravesystemene, da tiltsensoren vil inngå som standard i våre monteringssett for ePS (engcon Positioning System), sier Peter Huczkowsky.

Engcons tiltsensor kan ettermonteres på engcons tiltrotatorer fra EC209 opp til EC233.

**Kontakt:**
Sten Strömgren, engcon Group | +46 [0]70 529 96 32

*engcon er verdensledende produsent av tiltrotatorer (gravemaskinens håndledd) og tilhørende redskaper som øker gravemaskinens fleksibilitet, presisjon og sikkerhet. Med kunnskap, engasjement og høyt servicenivå skaper vi fremgang for våre kunder.*

*engcon er et større konsern bestående av morselskapet engcon Holding AB med hovedkontor i Strömsund i Sverige. I tillegg har 9 salgsselskaper ansvaret for salget i sine respektive markeder Sverige, Norge, Finland, Danmark, England, Tyskland, Frankrik, Nederland og Nord-Amerika (USA og Canada), og engcon International har ansvaret for de øvrige markedene. I 2017 hadde engcon-gruppen ca. 250 ansatte og en omsetning på ca. 1000 MSEK. engcon ble grunnlagt i 1990.* [*www.engcon.com*](http://www.engcon.com)